ดาวเหนือ ร่วมชมศึกกำปั้นเวิลด์บ็อกซิ่ง ก่อนลุ้นชิงแชมป์โลก IBF
ส่งเทียบเชิญ เจ้านัน ดาวเหนือ เรือใบไข่มุก เดินทางไปร่วมรายการ เวิลด์บ็อกซิ่ง ซุปเปอร์ซีรีส์ ศึกชิงแชมป์โลก IBF บารันซีสเทย์เลอร์ ในวันเสาร์ 18 พ.ค.นี้ ที่เดอะ เอสเอสอีไฮโดร เมืองกลาสโกว์ สกอตแลนด์ เพื่อลุ้นสวมสิทธิ์ชิงแชมป์โลก IBF รุ่น 140 ปอนด์ ในฐานะรองแชมป์อันดับ 1 ถ้าไม่มีอะไรเปลี่ยนแปลงก็ถือโอกาสศึกษาฟอร์มการชกคู่ชิงเพื่อเขย่าบัลลังก์โลกในอนาคตตามเป้าที่วางเอาไว้,ดร.จิมมี่ เอกรัฐ ไชยโชติช่วง โปรโมเตอร์เกียรติกรีรินทร์ เผยว่า ตนได้รับการติดต่อจากโปรโมเตอร์ผู้จัดศึก เวิลด์บ็อกซิ่ง ซุปเปอร์ซีรีส์ เพื่อทาบทามให้ เจ้านัน ดาวเหนือ เรือใบไข่มุก รองแชมป์โลกอันดับ 1 รุ่นจูเนียร์เวลเตอร์เวท IBF บินไปสวมสิทธิ์แทนนักชกรายใดรายหนึ่งที่อาจไม่พร้อมขึ้นประหมัดตามโปรแกรมได้ในการชิงแชมป์โลกรุ่น 140 ปอนด์ ระหว่าง อีวาน บารันซีส เจ้าของตำแหน่งชาวเบลารุส กับ จอช เทย์เลอร์ ผู้ท้าชิงรองแชมป์อันดับ 3 ชาวสกอตแลนด์ ในวันเสาร์ 18 พ.ค.นี้สังเวียนเดอะเอสเอสอีไฮโดร เมืองกลาสโกว์ สกอตแลนด์ สหราชอาณาจักร,โปรโมเตอร์เอกรัฐกล่าวว่า ตนได้ปรึกษากับผู้ใหญ่ที่ให้การสนับสนุน พล.ต.ท.ดร.กรีรินทร์ อินทร์แก้ว บิ๊กชาย สมชาย พูลสวัสดิ์ ดร.ปิยะ โรจนเพียรสถิต ประธานบริษัทปุ๋ยไข่มุกตราเรือใบไข่มุก และ นายสุชัย พรชัยศักดิ์อุดม ประธานบริษัทจีพีพีอินเตอร์เนชั่นแนล โดยตกลงให้ดาวเหนือเดินทางไปร่วมรายการนี้เป็นที่แน่นอนแล้ว หากใครไม่พร้อมก็ถือว่าดาวเหนือส้มหล่นได้ก้าวขึ้นชิงแชมป์โลกแทนทันที แต่ถ้าไม่มีอะไรเปลี่ยนแปลงดาวเหนือก็ไม่เสียเที่ยวอะไร จะถือโอกาสนี้ติดขอบเวทีนั่งชมและศึกษาสไตล์การชกของทั้งคู่ไปในตัวอีกด้วย,สำหรับการชกครั้งนี้คู่ชิงแชมป์โลก บารันซีสเทย์เลอร์ จะต้องผ่านการชั่งน้ำหนักอย่างเป็นทางการเรียบร้อยเสียก่อน ขณะที่ดาวเหนือเองก็ต้องชั่งผ่านพิกัด 140 ปอนด์เตรียมเอาไว้เช่นกัน หากนักชกรายใดไม่พร้อมชก ทางโปรโมเตอร์ผู้จัดก็จะให้ดาวเหนือซึ่งเป็นรองแชมป์โลกอันดับ 1 ของสหพันธ์มวยนานาชาติ (IBF) สวมสิทธิ์ขึ้นชิงแชมป์โลกได้ทันที หากบารันซีสไม่พร้อมชกดาวเหนือก็จะขึ้นชิงแชมป์โลกที่ว่างกับเทย์เลอร์ ตรงกันข้ามหากเทย์เลอร์ไม่พร้อมชกดาวเหนือก็จะได้สิทธิ์ชิงแชมป์โลกไฟต์บังคับ,ไม่ว่ากรณีใดเกิดขึ้นในวันเสาร์ 18 พ.ค.นี้ ผมคิดว่าเป็นโอกาสทองของดาวเหนือ ขณะเดียวกันยังได้เดินทางไปเก็บเกี่ยวประสบการณ์ในการใช้ชีวิตต่างแดนที่สกอตแลนด์ ซึ่งผมและทีมงานผู้สนับสนุนตอบรับข้อเสนอของโปรโมเตอร์ชาวอังกฤษไปเรียบร้อยแล้ว โปรโมเตอร์ ดร.จิมมี่ กล่าวย้ำ
ส่งเทียบเชิญ เจ้านัน ดาวเหนือ เรือใบไข่มุก เดินทางไปร่วมรายการ เวิลด์บ็อกซิ่ง ซุปเปอร์ซีรีส์ ศึกชิงแชมป์โลก IBF บารันซีสเทย์เลอร์ ในวันเสาร์ 18 พ.ค.นี้ ที่เมืองกลาสโกว์ สกอตแลนด์
ดร.จิมมี่,เอกรัฐ ไชยโชติช่วง,เวิลด์บ็อกซิ่ง ซุปเปอร์ซีรีส์,ดาวเหนือ เรือใบไข่มุก,แชมป์โลก IBF